**ZAPISNIK SA 42. SJEDNICE ŠKOLSKOG ODBORA**

*U Macincu, 25. svibnja 2016. u 17.00 sati*

**Prisutni:** Simona Borko, Božena Dogša, Božidar Kontek, Darinka Kirić, Monika Mesarić, Ivan Krištofić

**Nisu prisutni:** Dario Horvat, Andrea Ermakora

**DNEVNI RED:**

1. Usvajanje zapisnika sa prethodne sjednice Školskog odbora
2. Razmatranje pristiglih molbi i davanje prethodne suglasnosti za radno mjesto učitelja likovne kulture i fizike na osnovu objavljenog natječaja u Zavodu za zapošljavanje
3. Pravomoćno rješenje o pravu na invalidsku mirovinu zbog potpunog gubitka radne sposobnosti gospođi Ljubici Osredek
4. Izvješća s izvanučioničke nastave
5. Ostalo

**Ad 1)** Predsjednica Školskog odbora Simona Borko pozdravila je nazočne članove Školskog odbora te pročitala zapisnik s prethodne sjednice koji se jednoglasno usvaja. Zatim je predložila dnevni red koji je jednoglasno prihvaćen.

**Ad 2)** Članovi Školskog odbora pristupili su razmatranju pristiglih zamolbi za radno mjesto učitelja likovne kulture i učitelja fizike na osnovu objavljenog natječaja u Zavodu za zapošljavanje od 13. 5. 2016. godine. Na mjesto učitelja fizike primljen je dosadašnji učitelj, Sandro Balašković, dipl. ing. građevine. Na radno mjesto učitelja likovne kulture primljen je Dejan Dumenčić, profesor likovne kulture.

**Ad 3)** Članove Školskog odbora ravnateljica Božena Dogša je obavijestila da je Hrvatski zavod za mirovinsko osiguranje poslao Obavijest o pravomoćnosti rješenja o pravu na invalidsku mirovinu zbog potpunog gubitka radne sposobnosti gospođi Ljubici Osredek te stoga Školski odbor, izdaje prethodnu suglasnost za rad na 60 dana gospođi Nataši Kovačić.

**Ad 4)**  Ravnateljica Božena Dogša pročitala je izvješće s izvanučioničkih nastava.

**Ad 5)** Članovi Školskog odbora upoznati su sa zahtjevom upućenom u Službu za manjine i učenike s posebnim potrebama u MZOS za sufinanciranje škole u prirodi. Fotografiranje učenika održat će se narednih dana, cijena razredne fotografije je 3 kune, fotografirat će učiteljica Kristinka Vugrinec. Članovi Školskog odbora razmotrili su ponude za nabavu kompjutora. Na školu su došle tri ponude za dva laptopa i četiri stolna računala. Ponuda firme KIGABIT informatičke usluge najpovoljnija je te su ju članovi Školskog odbora jednoglasno prihvatili.

Nije bilo nikakvih dodatnih pitanja ni komentara te je sjednica završena u 18.00 sati.

ZAPISNIČARKA PREDSJEDNICA ŠO

***Monika Mesarić Simona Borko***